ললিত কলা একাডেমিয়ে গুৱাহাটী আৰ্টিষ্ট গীল্ড আৰু শ্ৰীমন্ত শংকৰদেৱ কলাক্ষেত্ৰৰ সহযোগত আয়োজন কৰা এই চিত্ৰ প্ৰদৰ্শনী অনুষ্ঠানটিৰ নাম হৈছে "২০ মৰ্ডান ইণ্ডিয়ান মাষ্টাৰ্চ" । এই প্ৰদৰ্শনীত দেশৰ ২০গৰাকীকৈ চিত্ৰশিল্পীৰ হাতৰ বুলেৰে উজ্জিৱীত হোৱা বহু কেইখন মূল্যবান চিত্ৰ প্ৰদৰ্শন কৰা হৈছে। এই ২০গৰাকী চিত্ৰশিল্পী হ' ল ক্ৰমে- শোভা ব্ৰহ্ম, নীলপৱন বৰুৱা, হেমাঙ্গিনী বৰদলৈ, বেনু মিশ্ৰ, আশু দেৱ, হেমন্ত মিশ্ৰ, প্ৰণৱ বৰুৱা, পুলক গগৈ, মাধৱ বৈশ্য, গৌৰী বৰ্মন, এম.এফ হুছেইন, এছ এইছ ৰাজা, তৈয়ব মেহতা, ভি এছ গায়টোণ্ডে, প্ৰভাকৰ বাৰৱে, ভূপেন খাখাৰ, ৰাম কুমাৰ, কে কে হেব্বাৰ, এন এছ বেন্দ্ৰে আৰু আকবৰ পাদাম্ছে। এই বিশিষ্ট চিত্ৰশিল্পীসকলৰ প্ৰকৃত চিত্ৰসমূহ নৱ প্ৰজন্মৰ আগত দাঙি ধৰি প্ৰচাৰ আৰু প্ৰসাৰৰ উদ্দেশ্যৰে ললিত কলা একাডেমিয়ে আয়জন কৰে এই প্ৰদৰ্শনী অনুষ্ঠান।